Margrete Auken (SF), 2002-11-08:
SF støtter forslaget, og det gør vi dels, fordi vi er med i forliget og derfor selvfølgelig kan støtte det, men også fordi vi synes, det er en god ide.
Det var en strålende oplevelse.
Af private grunde har jeg derfor været meget, meget ked af at gå ind for dette forslag, men jeg ville altså have haft meget svært ved at sætte et sprog på, som jeg helt kunne være bekendt, hvis jeg havde sat mig imod det.
Når det gælder trafikpolitik, har vi af og til set, at både regeringen og Socialdemokratiet mener, det er tilfældet, når vi ser, hvordan kampagnen »Asfalt til folket« er i gang.
Men bortset fra kampagnen »Asfalt til folket« og metro og sådan noget, som ligger under Finansministeriet, synes jeg, vi skal se på pengene, og de var ikke til rådighed i det omfang, som de ville have været til »Asfalt til folket«-kampagnen.
Derfor har vi støttet forslaget.
Så vil jeg egentlig godt spørge hr. Keld Albrechtsen om noget, selv om det ikke er mig, der skal spørge nu.
Han kan svare, når det bliver hans tur, men synes hr. Keld Albrechtsen ikke, det her er en lykkehistorie, når vi til sammenligning kigger på DSB, hvor Banestyrelsen stadig sorterer direkte under ministeren?
Det er ikke for at tale ondt om ministeren, men det var jo ikke nogen bragende succeshistorie, at vi hældte penge i den.
Bl.a. har Enhedslisten og SF været med til at hælde en frygtelig masse penge i den, dengang vi betalte regningerne, men der er ikke sket noget, og det har været noget af det, som har gjort indtryk på mig, når jeg synes, at det indimellem kunne være meget godt at lave tingene på en lidt anden måde end den rent statslige. Det er da fuldstændig rigtigt, som hr. Keld Albrechtsen siger, at Arrivahistorien er en grim sag.
Men jeg kan betro hr. Keld Albrechtsen, at jeg har oplevet, at trafikministeren er bedre, end det lyder, når har står heroppe og forsvarer sine beslutninger. Jeg tror, han er klar over, at det skal vi kigge nøjere på en anden gang, og det, vi har fået ud af drøftelserne om denne sag, er, at der virkelig skal stilles flere betingelser, også til danske selskaber. Derfor har jeg været indforstået med den proces, der har været.
Så vil jeg også godt lige sige, at når vi støtter forslaget, er det ikke bare, fordi der er økonomi i det, selv om vi også er nødt til at se på den, for ellers undergraver vi altså Bornholms muligheder for at få en ordentlig trafikbetjening.
Der går 40 mio. kr. til nedsættelse af taksterne, og jeg kan fortælle hr. Keld Albrechtsen, at det lykkedes for SF at få cyklerne med.
Jeg tror såmænd i og for sig, at vi dårligt nok havde behøvet at være med på det, for jeg tror, ministeren havde grebet den alligevel: Husk cyklerne.
Det er ikke noget, der umiddelbart falder asfaltfolket ind, men da jeg nævnte det, sagde man: Ja, det er klart, at cyklerne skal med.
Jeg tror såmænd, at selv om vi havde meddelt, at vi ikke var med, havde cyklerne alligevel haft en chance.
Men nu er de i hvert fald med, og vi har fået løfte om, at det bliver til ordentlige takster, og at man kan tage cykelanhængere med, osv. Bornholmerne ville være ilde farne, hvis det ikke kunne lade sig gøre - det tror jeg alle er klar over - og det skal altså være til priser, som ikke ligner f.eks. Odden-Ebeltoft, hvor det jo er meget, meget billigere at tage bilen med over, end hvis man kommer med et par cykler, fordi færgerne ikke er beregnet til folk på cykel.
Vi regner med, at kunderne får bedre vilkår på det punkt.
Dertil kommer det, som hr. Kaj Ikast nævnte, nemlig belastningen af København.
Det er absurd at sende trafik ind
gennem hjertet af København, når næsten al trafikken skal videre sydpå eller vestpå
Alt i alt står vi over for noget, som kan vise sig at blive en god løsning, hvis det bliver rigtigt forhandlet, når vi skal til at lave detaljerne.
Selvfølgelig er der altid en risiko i disse sammenhænge - det er jeg da enig i - men jeg synes, at det, der var forskellen til andre sager, var, at her var det altså valget mellem livets risiko og dødens sikkerhed, vi stod over for, fordi det virkelig var ved at køre fuldstændig dødt med natfærgen, som slugte alt.
Vi er glade for, at vi er med.
Vi støtter forslaget, og vi håber også at få gode samtaler med hr. Keld Albrechtsen undervejs i det omfang, det overhovedet er muligt uden at bryde betingelserne, så vi kommer til at afskære bydere, som vi godt vil have med.
Vi skal ikke komme i den situation.
Hermed vil jeg så også sige til ministeren, at skønt det var lidt sent, SF kom ind i det, har vi været tilfredse med den behandling, vi har fået, og er meget tilfredse med, at vi også har fået tilsagn om at få cykler og cykelanhængere med, at man vil gøre, hvad man kan for at give dem de bedste betingelser, og at vi har fået den takstaftale, som bl.a. Enhedslisten var med til at forhandle sammen med SF, for børn under 12 år, samt at ungdomsrabatterne også kommer til at gælde på Bornholmstrafikken.